open-index/open-wikipedia-markdown huggingface dataset:
Lois Salvador de Austria

**Lois Salvador de Austria** (en ; en ), nado en Florencia o 4 de agosto de 1847 e finado o 12 de outubro de 1915, foi un arquiduque austríaco da Casa de Habsburgo e príncipe de Toscana co dobre tratamento de alteza real e imperial.

Foi un intelectual que se interesou polas ciencias naturais, pola etnografía e polas linguas clásicas. Tamén estudou o inglés, o francés, o húngaro, o checo, o alemán, o árabe, o castelán e o catalán, o cal aprendeu nas Illas Baleares e na cal escribiu diversas obras e a correspondencia dirixida a Miquel Costa i Llobera e Jacint Verdaguer.

## Obras 
### Referida ás Illas Baleares 
en alemán:
* *Die Balearen in Wort und Bild geschildert*. Leipzig: Brockhaus, 1869-1884, 7 vols.
** *Die Balearen. Geschildert in Wort und Bild*. [Edición abreviada a 2 tomos]. Würzburg / Leipzig: Leo Woerl, 1897.)
* *Catalina Homar*, 1905.
* *Was Mancher wissen möchte*, 1909.
* *Die Felsenfesten Mallorcas, Geschichte und Sage*, 1910.
* *Portopí in der Bucht von Palma de Mallorca*, 1914.
* *Ausflug- und Wachttürme Mallorcas*, 1916.

En catalán:
* *Rondayes de Mallorca*, 1895.
* *Lo que sé de Miramar*, 1911.
* ''Somnis d'estiu ran de mar* (orixinalmente de 1912). Palma: R. i J.J. Olañeta Editors, 1994.

Traducións ao alemán de *Somnis d'estiu ran de mar*: 
* *Sommerträumereien am Meeresufer*. von Neudorf, Berlín 2003, .
* Ginka Steinwachs: *Sommerträumereien am Meeresufer*. 1912/2003. Dins: Passagen Literatur. Passagen, Viena 2003, .

Obras recollidas en catalán (traducidas e versión orixinal):
* *Obres Completes* / Preparadas e prologadas por Miquel Dolç i Dolç.- Barcelona: Ed. Selecta, 1951.

### Outras obras 
Unha escolma da súa obra escrita orixinalmente en alemán ou traducida:

* *Der Djebel Esdnum*. 1873.
* *Levkosia, die Hauptstadt von Cypern*. 1873.
* *Eine Jachtreise in die Syrten*. Prag 1874.
* *Eine Spazierfahrt im Golf von Korinth*. Prag 1876.
* *Los Angeles in Südcalifornien*. 2. Auflage, Woerl, Würzburg / Wien 1885.
* *Die Karawanenstraße von Ägypten nach Syrien*. Würzburg 1878.
* *Um die Welt, ohne zu wollen''. 4. Auflage, Würzburg 1886.

## Notas
Eisbären Juniors Berlin Frauen

As **Eisbären Juniors Berlin Frauen** é un equipo feminino de hóckey sobre xeo da cidade de Berlín, Alemaña. As Eisbären foron fundadas en 2017 e compiten na Deutsche Frauen Eishockey Liga (DFEL), a máxima categoría do hóckey sobre xeo feminino de Alemaña.

## Historia 
O 15 de xuño de 2017 na sede de GASAG, principal patrocinador do Eisbären Berlin, anunciouse a expansión das actividades do Eisbären Juniors Berlin coa creación dun equipo feminino. No acto, no que estiveron presentes persoas da directiva de GASAG e Eisbären Juniors Berlin ou a xogadora internacional alemá Nina Kamenik, confirmouse que o novo equipo competiría na máxima categoría do hóckey sobre xeo feminino alemán, a Deutsche Frauen Eishockey Liga (DFEL).

## Notas 
## Véxase tamén 
### Ligazóns externas 
* Sitio web oficial
Alejandro Álvarez Justo

**Alejandro Álvarez Justo**, nado nas Chás (Oímbra) cara a 1911 e finado en Ourense o 16 de outubro de 1947, foi un guerrilleiro antifranquista galego.

## Traxectoria 
Era curmán de Demetrio García Álvarez. Co golpe de Estado do 18 de xullo de 1936 foi chamado a filas polo exército rebelde. Desertou. Abríronlle expediente de responsabilidades políticas en febreiro de 1937, co resultado de incautación ou embargo de todos os seus bens. Foi detido e ingresou na prisión de Ourense o 15 de abril de 1940. Saíu da prisión o 10 de maio para ir á Prisión Provincial de Pontevedra a disposición do Rexemento de Artillaría de Montaña nº 29. Botouse ao monte e formou parte do grupo guerrilleiro de Demetrio García Álvarez. A delación de Luciano Salgado Nieves implicouno no asalto a Lamasdeite. Detido o 21 de outubro de 1946, por complicidade con José dos Santos Alafayate no intento de roubo a Felisido Feijóo Araujo o 25 de xullo, foi procesado con Pablo García Álvarez, Luciano Salgado Nieves e Enrique Rivas Rodríguez pola causa 348/46. Xulgado en Ourense o 11 de xuño e condenado a morte, foi fusilado na prisión de Ourense o 16 de outubro de 1947 con Pablo García e Luciano Salgado.

## Notas 
## Véxase tamén 
### Bibliografía 
* 
* 

### Ligazóns externas 
* Expediente persoal do recluso Alejandro Álvarez Justo

* Expediente de responsabilidades políticas de Alejandro Álvarez Justo.
Ana Marques

**Ana Marques Parrilla**, nada en Monforte de Lemos en 1981, é unha escritora de literatura infantil galega en lingua castelá.

## Traxectoria 
Aínda que naceu en Monforte, pasou a infancia en Ferrol e a mocidade, a partir dos 13 anos (1994), na Coruña, onde vive. Estudou Filoloxía Hispánica na Universidade da Coruña e posteriormente participou en obradoiros e cursos de escritura en Madrid.

Marques iniciou a súa carreira literaria coa publicación do conto ilustrado *Volando*, que foi finalista en varios premios internacionais, coma o Hematofesti de Vigo e os Premios Torre de Agua de Tres Cantos.

Profesionalmente, Ana Marques traballa como profesora de español para estranxeiros.

## Obras 
* *Volando* (2025), libro infantil ilustrado por Natascha Rosenberg (Tutifruti).

## Notas
Saúl: A viaxe a Damasco

***Saúl: A viaxe a Damasco*** (en ) é un filme dramático canadense-maltés de 2014 sobre Saúl de Tarso, dirixido por Mario Philip Azzopardi. Está protagonizado por Kyle Schmid como o personaxe titular. Tamén está protagonizada por Emmanuelle Vaugier e John Rhys-Davies. Estreouse en formato de vídeo no Canadá en abril de 2014.

Estreouse en galego en 2025 a través da TVG.

## Sinopse 
Saúl de Tarso persegue os que difunden as ensinanzas de Xesús e presencia a lapidación de Estevo. Porén, despois convértese ao cristianismo e bautízase como Paulo.

## Personaxes 
*Kyle Schmid como Saúl
*Emmanuelle Vaugier como María Madalena
*John Rhys-Davies como Caifás
*Dan Cade como Estevo
*Brittany Bristow como Johanna
*Kris Holden-Ried como Jordan
*Callum Blue como Addai
*Leif Bristow como Marcus Quintas
*Brent Crawford como Ananias
*Larissa Bonaci como Ester
*Malcolm Ellul como sarxento Sahedrin
*Mikhail Basmadjian como Follower
*Paul Portelli como tenente
*Marc Cabourdin como Flavius
*Sean Buhagiar como Lucas
*Andrew Mallia como fillo de San Pedro
*Daniel Pace Bonello como garda Sahedrin

## Produción 
É unha coprodución entre o Canadá e Malta, e a rodaxe realizouse en Malta.

## Notas
Monarchia

***Monarchia***, tamén chamado ***De Monarchia***, é un tratado en lingua latina do poeta florentino Dante Alighieri, escrito entre 1312 e 1313, sobre os poderes relixioso e secular. Este texto é a achega de Dante a un dos asuntos máis polémicos da súa época: a relación entre a autoridade terreal (representada polo Sacro Imperio Romano) e a divina (encarnada na figura do Papa). A postura do vate xa era coñecida no seu tempo, posto que como político defendeu a autonomía da cidade estado de Florencia fronte ás esixencias de Bonifacio VIII. A Igrexa Católica prohibiu o texto en 1585.

## Historia 
O título atopado nos manuscritos de Dante e na *editio princeps* é, sinxelamente, *Monarchia*. Michele Barbi sinalou este feito, cominando ós editores a modificar o título tradicional (*De Monarchia*). Neste mesmo sentido, Prue Shaw indicou a orixe do erro e a adición do "*De*". 

Segundo a cronoloxía máis aceptada, a *Monarchia* foi composta entre 1312 e 1313; é dicir, durante a viaxe de Henrique VII de Luxemburgo a Italia. Porén, outros autores defenden unha data anterior, cara a 1308; outra hipótese sitúa a súa creación contra 1318, pouco antes do pasamento do autor en 1321.

## Contidos 
*Monarchia* está composto por tres libros, entre os que destaca o terceiro, no que Dante desenvolve de xeito máis explícito as relacións entre o Papa e o emperador. O poeta comeza cunha condena da concepción hierocrática do poder papal creada pola Igrexa de Roma coa alegoría do sol e da lúa, confirmada pola bula *Unam sanctam* de 1302. A idea central da hierocracia é que todo o poder reside na figura do Papa, polo que a súa autoridade é superior cá do emperador; xa que logo, aquel pode intervir con lexitimidade nos asuntos que adoitan considerarse seculares.

Contra esta visión, Dante defendeu a necesidade doutro gran poder, o Sacro Imperio Romano, postulando que o ser humano persegue dúas fins: a felicidade na vida mundana e na vida eterna. Nesta liña, o florentino asignoulle ó Papa a xestión da vida eterna (a superior entre as dúas), namentres o emperador ten a tarefa de dirixir ás persoas cara á ledicia na Terra. Así, distingue entre a esfera temporal e a espiritual, ás que considera autónomas. Polo tanto, o pontífice non tería autoridade nin influencia sobre o emperador no desempeño das tarefas que lle son propias.

En suma, Dante tentou demostrar que o emperador e mais o Papa son humanos, e que ambos derivan o seu poder directamente de Deus. Para entender isto, é necesario comprender que os humanos son os únicos seres que ocupan unha posición intermedia entre o corruptible e o incorruptible. As persoas constan de dúas partes, a alma e o corpo, e só aquela é incorruptible. O ser humano debe unir os dous ámbitos. En consecuencia, tanto o Papa como o emperador son humanos, e ningún ten autoridade sobre o outro. Unicamente un poder superior pode xulgar dúas "espadas iguais", posto que cada unha recibe o seu poder de Deus para gobernar sobre o seu eido respectivo.

## Notas 
## Véxase tamén 
### Bibliografía 
* 
*
Tempo de matar

***Tempo de matar*** (en ) é un filme estadounidense de 1996 baseado na novela homónima de John Grisham de 1989. Está protagonizado por Sandra Bullock, Samuel L. Jackson, Matthew McConaughey e Kevin Spacey, xunto con Donald e Kiefer Sutherland en papeis secundarios e Octavia Spencer no seu debut cinematográfico.

Recibiu valoracións dispares por parte da crítica mais foi un éxito comercial, recadando 152 millóns de dólares en todo o mundo. É o segundo dos dous filmes baseados en novelas de Grisham dirixidos por Joel Schumacher, sendo o outro *O cliente*, que se estreou dous anos antes. Foi a derradeira aparición cinematográfica de Joe Seneca.

Estreouse en galego en 2025 a través da TVG.

## Personaxes 
* Samuel L. Jackson como Carl Lee Hailey
* Sandra Bullock como Ellen Roark
* Matthew McConaughey como Jake Brigance
* Kevin Spacey como Rufus Buckley
* Oliver Platt como Harry Rex Vonner
* Charles S. Dutton como Sheriff Ozzie Walls
* Brenda Fricker como Ethel Twitty
* Donald Sutherland como Lucien Wilbanks
* Beth Grant como Cora Mae Cobb
* Kiefer Sutherland como Freddie Lee Cobb
* Patrick McGoohan como xuíz Omar Noose
* Ashley Judd como Carla Brigance
* Tonea Stewart como Gwen Hailey
* Rae'Ven Larrymore Kelly como Tonya Hailey
* John Diehl como Tim "Mickey Mouse" Nunley
* Chris Cooper como Deputy Sheriff Dwayne Looney
* Nicky Katt como Billy Ray Cobb
* Doug Hutchison como James Louis "Pete" Willard
* Kurtwood Smith como Stump Sisson
* Anthony Heald como Dr. Wilbert Rodeheaver
* M. Emmet Walsh como Dr. Willard Tyrell Bass
* Thomas Merdis como Reverendo Ollie Agee
* Joe Seneca como Reverendo Isaiah Street
* Jonathan Hadary como Norman Reinfield
* Mike Pniewski como Deputy Tatum
* David U. Hodges como Bailiff
* Randall Ponder como Courtroom Section Leader
* Octavia Spencer como enfermeira Annette

## Notas
París pode esperar

***París pode esperar*** (en ) é un filme británico-estadounidense de 2016 escrito, coproducido e dirixido por Eleanor Coppola, no seu debut como directora. Está protagonizado por Diane Lane, Alec Baldwin e Arnaud Viard.

Estreouse en galego o 31 de maio de 2025 a través da TVG.

## Personaxes 
* Diane Lane como Anne Lockwood
* Alec Baldwin como Michael
* Arnaud Viard como Jacques
* Élise Tielrooy como Martine
* Laure Sineux como recepcionista do hotel

## Notas
Persecución ao límite

***Persecución ao límite*** (en ) é un filme estadounidense-alemán de 2016 dirixido por Eran Creevy, quen tamén escribiu o guión con F. Scott Frazier. O filme está protagonizado por Nicholas Hoult, Felicity Jones, Marwan Kenzari, Ben Kingsley e Anthony Hopkins. A trama segue a dous mozos estadounidenses que viven en Alemaña e deben completar un roubo de drogas dun xefe do crime para pagar unha operación médica.

Persecución ao límite anunciouse orixinalmente en maio de 2013 como *Autobahn*, con Zac Efron e Amber Hear como protagonistas. Despois de que ambos abandonasen o proxecto, Hoult e Jones foron elixidos para substituílos e a rodaxe comezou en maio do ano seguinte.

Estreouse en galego o 6 de xuño de 2025 a través da TVG.

## Personaxes 
* Nicholas Hoult como Casey Stein
* Felicity Jones como Juliette Marne
* Anthony Hopkins como Hagen Kahl
* Ben Kingsley como Geran 
* Marwan Kenzari como Matthias
* Clemens Schick como Mirko 
* Erdal Yildiz como Rainer
* Michael Epp como Karl
* Aleksandar Jovanović como Jonas 
* Markus Klauk como Talaz

## Notas
Lola e os seus irmáns

***Lola e os seus irmáns*** (en ) é un filme francés de 2018 coescrito e dirixido por Jean-Paul Rouve.

Estreouse en galego en 2025 a través da TVG.

## Personaxes 
* Ludivine Sagnier como Lola
* José Doval García como Pierre
* Jean-Paul Rouve como Benoît
* Ramzy Bedia como Zoher
* Pauline Clément como Sarah
* Gabriel Naccache como Romuald
* Philippine Leroy-Beaulieu como Sabine
* Franc Bruneau como o compañeiro de Pierre
* Jacques Boudet como o home do cemiterio
* Aurore Broutin como Maryline
* Pierre Diot como o home divorciado
* Anthony Sonigo como o xornalista do concello
* Margaux Gendre como Simone

## Notas
Trímero

**Trímero** é algo constituído por tres partes. O termo úsase para referirse a:

* Trímero (proteína), un composto de tres macromoléculas non unidas covalentemente, case sempre proteínas.
* Trímero (química), un produto de reacción composto por tres moléculas idénticas.
* Trímero de Efimov, un estado mecánicocuántico debilmente undio de tres partículas idénticas.
* Trímero en botánica. Ver Trimería (botánica), constar de tres partes un verticilo dunha planta.

## Véxase tamén 
* Trimer, Ille-et-Vilaine, unha comuna de Francia.
* *Trimerus*, nome latino que tiñan as illas Tremiti, Italia.
* tri, un prefixo.
* -mer, un afixo.
Trímero (proteína)

[miniatura|[Antíxeno Nuclear de Célula Proliferante|PCNA humano ensamblado (PDB ), unha proteína abrazadeira do ADN escorregante que forma parte do complexo de replicación do ADN e serve como factor de procesividade para a ADN polimerase. Móstranse as tres cadeas peptídicas individuais que constitúen o trímero.]]
[miniatura|400px|Forma trímera dun mutante do [TNF-alfa|TNF-α.]]
En bioquímica, un **trímero** é un complexo macromolecular formado por tres macromoléculas, xeralmente unidas por enlaces non covalentes, que normalmente son proteínas aínda que tamén poden existir trímeros de ácidos nucleicos. Un **trímero proteico** adoita orixinarse durante a ensamblaxe da estrutura cuaternaria dunha proteína As interaccións  non covalentes entre as rexións hidrófobas e hidrófilas das unidades polipeptídicas contribúen a estabilizar a estrutura cuaternaria. Como un trímero proteico está composto por tres subunidades polipeptídicas, considérase un oligómero. O proceso de formación dun trímero chámase trimerización.

Un **homotrímero** está formado por tres moléculas idénticas. Un **heterotrímero** está formado por tres macromoléculas distintas. O coláxeno tipo II é un exemplo de proteína homotrímera, mentres que o coláxeno tipo I é unha proteína heterotrímera de tipo AAB, como tamén as lamininas. Un exemplo de proteína viral homotrímera é a proteína de matriz Z do mammarenavirus.

As porinas dispóñense normalmente nas membranas formando trímeros.

A análise da estrutura cristalina de alta resolución da fibra distal da cola do bacteriófago T4, formada polos polipéptidos do xene *37* indica que a proteína está presente en forma de trímero e que cada polipéptido do trímero está dobrado sobre si mesmo nunha configuración en forquita.

## Notas 
## Véxase tamén 
### Outros artigos 
* Proteína da espícula do Coronavirus
* Hemaglutinina (gripe)
* Oligómero
* Estrutura cuaternaria das proteínas
* Trímero (química)
Beta-actina

A **beta-actina** ou **actina beta** (abreviatura oficial do seu xene no Comité de Nomenclaura de HUGO é **ACTB**) é unha das seis isoformas da proteína actina que foi identificada en humanos. É unha da actinas citoesqueléticas non musculares. As actinas son proteínas moi conservadas que interveñen na motilidade, estrutura e integridade. As beta-actinas son un constituínte importante do aparato contráctil.

## Interaccións 
A beta-actina interacciona con SPTBN2. Ademais, a proteína que se une ao ARN Sam68 interacciona co ARNm que codifica a beta-actina, que regula a formación sináptica de espiñas dendríticas cos seus compoñentes citoesqueléticos.

A beta-actina activa eNOS, o que incrementa a produción de óxido nítrico (NO). Un motivo de 8 aminoácidos (326-333) en eNOS é o mediador da interacción entre a actina e eNOS.

## Importancia clínica 
As mutacións rocorrentes no xene ACTB, situado no cromosoma 7 humano, foron asociadas a casos de linfoma de células B grandes difusa. As mutacións *de novo* de ganancia de función neste xene están asociadas coa síndrome de Baraitser-Winter.

## Aplicacións 
A beta-actina utilízase ás veces en Western blot como control de carga para normalizar as cantidades de proteína e comprobar a degradación final da proteína nas mostras. O seu transcrito tamén se usa frecuentemente como un xene de mantemento estándar en qPCR. O seu peso molecular é de aproximadamente 42 kDa.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 

### Outros artigos 
* Actina
* ACTA1

### Ligazóns externas 
* 
*
José María Díaz Díaz

**José María Díaz Díaz**, coñecido como **José do Maestro**, nado en Trasancos (Narón) en 1911 e finado en 1978, foi un sindicalista e político galego.

## Traxectoria 
Militante socialista e afiliado á UGT, foi fundador e secretario do Sindicato Agrario e de Oficios Varios de Trasancos. Co golpe de Estado do 18 de xullo de 1936 o 19 de agosto unha partida de falanxistas e gardas civís sacárono da casa e paseárono o 26 de agosto con Joaquín Bouzamaior Gato, José López Leira e outros dous veciños na estrada de Santa Margarita no Val. José María sobreviviu só cunha ferida nun ombreiro e conseguiu fuxir agochándose primeiro en Santa Mariña do Monte e despois nun zulo preparado na casa onde permaneceu sete anos. Entregouse en 1943, xulgado por deserción, foi condenado a tres anos de prisión, pero foi indultado en maio de 1944.

Empezou a traballar na Constructora Naval e participou na folga do aceite en 1946; mantivo unha actividade clandestina de apoio á guerrilla coa distribución de *El Guerrillero*, cobro do Socorro Rojo Internacional e axuda a familiares de represaliados. Foi denunciado en 1948 por Alejo Pablo Mora García, un infiltrado da Garda Civil, e procesado na causa 40/48 por prestar auxilio a partidas armadas xunto con Antonio Barreiro Ruiz, Manuel Bastida Franco, José Beceiro Fernández, Sol Bertalo Blanco, Rosa Caridad Basas, Jaime Castro Rodríguez, Francisco Castro Roibal, Antonio Díaz Pérez, Vicente Díaz Veiga, Emilio Domínguez Cubero, María Dopico Aneiros, José Dopico García, Constantino Fernández Rosado, Juan Gallego Abeledo, José González Díaz, Francisco Graña Sequeiros, Germán López Rodríguez, Benito Paz Teijeiro, José Piñón Paz, Gerardo Pita López, Francisco Ponte Cabana, Alfonso Prados Pita, Francisco Ramos Calvet, Marcelino Rodríguez García, Manuel Rodríguez Sánchez, Daniel Romero López, Juan Romero Ramos, Antonio Sabín Prieto, Emilio Sande López, Silvestre Sanz García, Severino Suárez Ríos e Manuel Vázquez Rodríguez. Xulgado en consello de guerra na Coruña o 21 de outubro de 1948, foi condenado a catro anos de reclusión, pasou máis de dous anos no Cárcere da Coruña de onde saíu en liberdade condicional en abril de 1950. Á saida da prisión non conseguiu retomar o seu traballo en Bazán, pasou tempo ata que logrou ter un traballo normalizado e estivo baixo vixilancia policial. Finou en 1978.
En xaneiro de 2026 os seus netos presentaron na Fiscalía de Memoria Democrática e Dereitos Humanos a solicitude de anulación da súa condena no franquismo.

## Vida persoal 
Casou e tivo unha filla.
## Notas 
## Véxase tamén 
### Ligazóns externas 
* O fusilamento no cruce de Santa Margarida
* Ficha en Memoria da Coruña
Eden (filme de 2024)

***Eden*** é un filme estadounidense de 2024 dirixido por Ron Howard e escrito por Noah Pink, cuxo guión está baseado nunha historia orixinal dos dous. Está protagonizado por Jude Law, Ana de Armas, Vanessa Kirby, Sydney Sweeney, Daniel Brühl, Felix Kammerer, Toby Wallace e Richard Roxburgh. O filme baséase na historia real de varios colonos europeos, entre eles Margret Wittmer, que chegaron á illa Floreana, nas illas Galápagos, Ecuador, antes da segunda guerra mundial, coa esperanza de comezar unha nova vida alí.

Estreouse no Festival Internacional de Cinema de Toronto o 7 de setembro de 2024, e estreouse nos cinemas de Alemaña o 3 de abril de 2025, a través de Leonine, e nos dos Estados Unidos a través de Vertical o 22 de agosto de 2025. Recibiu valoracións dispares por parte da crítica

## Notas
La caza (serie de televisión)

***La caza*** é unha serie de televisión española de thriller psicolóxico producida por DLO Magnolia para Televisión Española. A serie, que se estreou en 2019, consta até a data de 32 episodios, divididos en catro tempadas, que narran a investigación de casos ficticios por parte da Unidade Central Operativa da Garda Civil.  

## Tempadas 
A primeira tempada, titulada *La caza. Monteperdido*, baséase na novela *Monteperdido* de Agustín Martínez, quen a adaptou para televisión xunto a Luis Moya. A serie foi escrita por Martínez, Moya, Antonio Mercero, Miguel Sáez Carral e Jorge Díaz, e dirixida por Álvaro Ron e Salvador García Ruiz. Está protagonizada por Megan Montaner, Francis Lorenzo e Alain Hernández. Preestreouse o 12 de marzo de 2019 no Cine Capitol de Madrid e estreouse en antena o 25 de marzo. 

O 27 de maio de 2019, a serie foi renovada para unha segunda tempada, malia ter nun principio unha única tempada con final pechado. O 20 de agosto anunciouse que a segunda tempada desenvolveríase na Serra de Tramuntana e que contaría de novo con Megan Montaner e Alain Hernández como protagonistas, xunto a Félix Gómez e Sara Rivero, comezando as súas gravacións en marzo de 2020.

O 4 de outubro de 2021 anunciouse a renovación por unha terceira tempada contando de novo con Megan Montaner, Alain Hernández e Félix Gómez, e confirmando que as novas tramas se desenvolverían en Huelva.

O 2 de outubro de 2024 a actriz Megan Montaner anunciou nas súas redes sociais que a serie tería cuarta tempada ambientada na Selva de Irati baixo o nome La Caza Irati. Esta nova tempada estreouse na plataforma Movistar Plus+ o 4 de setembro de 2025.

## Notas
Patognomónico

**Patognomónico** ou **patognómico** é un termo de uso frecuente en medicina, que significa "característico dunha determinada doenza" ou "signo ou síntoma que só se atopa nun estado morboso determinado, e que é suficiente para definilo e facer a diagnose"

## Exemplos 
## Notas 
## Véxase tamén 
### Outros artigos 
* Síntoma
* Signo clínico

### Ligazóns externas 
* Presentación de diapositivas con resumo audio de 122 signos patognomónicos
Jaime Vázquez

**Jaime Vázquez Cuervo-Arango**, nado en Avilés o 1 de febreiro de 2006, é un futbolista asturiano que xoga na posición de central. O seu equipo actual é o Celta Fortuna da Primeira Federación, cedido polo Real Oviedo. 

## Traxectoria
Tras formarse no CD Quirinal, en 2014 ingresou nas categorías inferiores do Sporting de Gijón. O 5 de agosto de 2021 pasou a formar parte da estrutura de base do Real Madrid. O 26 de xullo de 2023 asinou polo Real Oviedo, asignado inicialmente ao equipo xuvenil. O 3 de setembro dese ano debutou co Real Oviedo Vetusta nun encontro de Segunda Federación ante o Racing Vilalbés.

O 18 de novembro de 2023 Jaime Vázquez anotou o seu primeiro gol sénior ante o Marino de Luanco, un partido que finalizou cun empate 1-1. O 13 de xaneiro de 2024 estreouse co Real Oviedo&nbsp;nun partido de Segunda División contra a SD Amorebieta. O 29 de xaneiro de 2025 renovou contrato co club asturiano e marchou cedido ao Celta Fortuna da Primeira Federación.

## Notas 
## Véxase tamén 
### Ligazóns externas 
* Jaime Vázquez en LaPreferente.com
Río de Santa Lucía

O **río de Santa Lucía** é un curso fluvial da provincia da Coruña.

## Percorrido
Nace na parroquia de Bando (Santiago de Compostela), preto dun campo de tiro do exército en ruínas; de aí baixa por terras de Aríns, onde recibe as augas do seu primeiro afluente, o rego de Fonte Estrapuza, que nace arriba das minas de Fornás. 
Recibe as augas doutros dous pequenos regatos: o de Bornais, que nace preto do colexio Peleteiro, e o de Covas, que nace preto dos Tilos.
Desemboca no río Ulla en Pontevea.

## Notas
El médico atento

***El médico atento*** é unha película galega dirixida por Raúl Veiga no ano 2014.

## Sinopse 
*El médico atento* é unha longametraxe documental na que colaboraron os doutores Fernando Diz-Lois, Fernando de la Iglesia e Emilio Casariego, que pretende mostrar o traballo dos médicos, que ademais de curar, acompañan o paciente e tentan aliviar o seu sufrimento.

Cando o sistema sanitario se enfronta a graves problemas, agravados polo envellecemento progresivo da poboación, a reflexión é fundamental. Para iso, o doutor Fernando Diz-Lois e os seus colegas, os doutores Fernando de la Iglesia e Emilio Casariego, reexaminan a cuestión desde a súa propia base no encontro entre médico e paciente, mostrándonos como opera a perspectiva médica e confrontándonos coa necesidade dun cambio de modelo.

Cómpre  superar unha medicina caracterizada pola distancia entre médico e paciente, a estandarización da atención ao paciente e o uso excesivo da tecnoloxía e das terapias farmacolóxicas, co consecuente aumento do gasto e unha crecente ruptura no apoio á persoa enferma. Unha nova medicina debe partir de quen sofre a dor da enfermidade: o ser humano, e polo tanto, a cura só se pode atopar a través do encontro con outro ser humano: o médico atento.Fernando Diz-Lois, internista emérito do Sergas é quen articula a película expoñendo catro casos. Fernando de la Iglesia, internista no Chuac, e Emilio Casariego, xefe de Medicina Interna do Hula, engaden as súas experiencias e comentan o vínculo entre o médico e o paciente. A película é un produto audiovisual antagónico da serie House, conta o contrario.

## Ficha técnica 
* Realizador/director: Raúl Veiga.
* Guión: Raúl Veiga. Co-guionista: Fernando Diz-Lois.
* Elenco: Xosé Barato, Covadonga Berdiñas, Emilio Casariego, Fernando de la Iglesia, Fernando Diz-Lois, Mónica García, Chete Lara, Víctor Mosqueira, Isabel Naveira, Pilar Pereira, Gonzalo Uriarte.
* Produtor: Manuel Castelao Mexuto. Produtor executivo: Guillermo Represa.
* Compositora: Zeltia Montes.
* Director de fotografía: Juan Carlos Gómez.
* Deseñadora de vestiario: Ana López
* Duración: 61´.
* Estudio: Producións Fenda.
* Son: Carlos Mouriño.
* Mesturas: DRAX Audio.
* Estrea: 2015.
* Edición: DVD-vídeo, 2015, AGADIC Servizo Galego de Saúde. Edición conmemorativa do XXV Aniversario do SERGAS.

## Notas
Nélson Monte

**Nélson Macedo Monte**, nado en Vila do Conde o 30 de xullo de 1995, é un futbolista portugués que xoga como lateral dereito ou defensa central no Almería, da Segunda División.

## Traxectoria 
Xogou nas canteiras do Benfica e o Rio Ave en 2012, debutando co primeiro equipo deste último na Primeira Liga o 12 de abril de 2014, aínda en idade xuvenil. Militou no Rio Ave ata setembro de 2021, sumando 139 partidos oficiais. 

Pouco despois fichou polo SC Dnipro-1, da Premier Liha de Ucraína. O 24 de febreiro de 2022, despois da invasión rusa de Ucraína, foi evacuado da cidade de Dnipro e despois de conducir ata Romanía, tomou un voo de regreso ao seu país natal.

O 7 de marzo de 2022 a FIFA suspendeu os contratos de todos os xogadores e adestradores estranxeiros afiliados á Asociación Ucraína de Fútbol, permitíndoselle asinar contratos con clubs doutros países. Oito días despois, Monte utilizou ese regulamento para asinar coa UD Almería da Segunda División española até o final da tempada. O equipo andaluz conseguiu o ascenso como campión, pero Monte non chegou nin a debutar. O 5 de xullo de 2022 regresou ao seu país, asinando por un ano polo Chaves.

O 23 de agosto de 2023 volveu a España ao fichar polo Málaga, da Primeira Federación. Disputou 36 partidos co conxunto malacitano, contribuíndo ao ascenso do equipo á Segunda División. O 21 de xullo de 2025 regresou a Almería cun contrato de tres anos.

## Notas
Manuel Yebra Dacoba

**Manuel Yebra Dacoba**, nado no Seixo (O Bolo) o 15 de setembro de 1914 e finado en Gusen (Austria) o 10 de xaneiro de 1942, foi un refuxiado galego deportado aos campos de concentración nazis. 

## Traxectoria 
miniatura|Ficha do preso en Mauthausen
Ao comezo da guerra civil española estaba en Madrid, posiblemente para traballar na sega. Anotouse nas Milicias Populares Galegas, e pertenceu ao 4º Batallón da 1ª Brigada Mixta co rango de tenente. En outubro de 1938 foi nomeado sarxento do Exército Popular da República.

Exiliado en Francia, pertenceu á Compañía de traballadores estranxeiros 140, con destino en Ambronay, departamento de Ain. Foi detido polos alemáns despois de xuño de 1940, e internado no Frontstalag 140, en Belfort.

Entrou no campo de Mauthausen o 27 de xaneiro de 1941, co número 5799, procedente do Stalag XI-B de Fallinbostel. Este stalag, campo de prisioneiros de guerra, estaba situado preto de Hannover, no norte de Alemaña. A fins de 1940, estaban rexistrados aquí 40.000 prisioneiros de guerra, moitos deles nos *Arbeitkommando* (campos de traballo). Manuel foi rexistrado no campo como católico, solteiro e labrego.
miniatura|Aviso de deceso enviado polo Goberno francés
Trasladado a Gusen o 8 de abril de 1941, morreu alí o 10 de xaneiro de 1942, ás 2:45 horas. A causa da morte rexistrada foi insuficiencia circulatoria e inflamación pulmonar purulenta.

En 1951 as autoridades francesas enviaron o Aviso Oficial de Deceso a Manuel González, con domicilio en Madrid.

## Notas
## Véxase tamén
### Bibliografía 
* 
* 
* 
* 
* 
* 
*
Peio Canales

**Peio Canales Urtasun**, nado en Barrika o 17 de xaneiro de 2005, é un futbolista vasco que xoga de centrocampista no Racing de Santander, da Segunda División, cedido polo Athletic de Bilbao

## Traxectoria 
Comezou a xogar ao fútbol no Barrika FE da súa vila natal, ata que en 2016 ingresou na canteira do Athletic de Bilbao. Fixo o seu debut senior coas reservas o 3 de setembro de 2023, chegando como suplente tardío nun empate 0-0 en Segunda Federación contra a UD Logroñés.

Tras subir ao filial, debutou co primeiro equipo na Primeira División o 29 de setembro de 2024, substituíndo a Álex Berenguer nun empate 1-1 ante o Sevilla. O 15 de agosto seguinte, foi cedido ao Racing de Santander, da Segunda División.

## Notas
Marco Sangalli

**Marco Sangalli Fuentes**, nado en Donostia o 7 de febreiro de 1992, é un futbolista español que xoga principalmente de extremo dereito no Racing de Santander.

## Traxectoria 
Nacido en San Sebastián, é sobriño do histórico lateral da Real Sociedad Miguel Ángel Fuentes. Formouse como futbolista no club *txuri-urdin*, no que ingresou en 2001, con nove anos. 

O 24 de agosto de 2013 debutou co primeiro equipo na Primeira División, contra o Elche. Na tempada 2014/15 xogou cedido no Deportivo Alavés, da Segunda División.

Posteriormente pasou polas filas do Mirandés, o Alcorcón e Oviedo, antes de fichar en 2023 polo Racing de Santander.

## Notas
Eric Fischl

**Eric Fischl**, nado o 9 de marzo de 1948 na cidade de Nova York, é un artista estadounidense. Está considerado un dos artistas máis destacados do noso tempo, cun estilo que se clasifica como realista e neoexpresionista.

## Traxectoria 
Fischl naceu na cidade de Nova York, pero creceu nos suburbios de Long Island. A súa familia mudouse a Phoenix, Arizona, en 1967. A súa formación artística comezou no Phoenix College, onde estudou durante dous anos, e despois na Universidade Estatal de Arizona. Posteriormente estudou no California Institute of the Arts, en Valencia (California), onde obtivo o título de Bachelor of Fine Arts (grao en Belas Artes) en 1972.

Despois trasladouse a Chicago, onde traballou como conserxe no Museo de Arte Contemporánea. Posteriormente viviu no Canadá, onde impartiu clases no Nova Scotia College of Art and Design (NSCAD) en Halifax, Nova Escocia, de 1974 a 1978. Alí coñeceu á súa futura esposa, a pintora estadounidense April Gornik. En 1978 regresou a Nova York, onde viviu e traballou durante moitos anos, cun estudo situado en Tribeca. No ano 2000 instalouse coa súa muller en Sag Harbor, Long Island.

## Obra 
Fischl adoita ser descrito como un pintor suburbano. A súa obra insírese na tradición realista estadounidense, con especial relación con Edward Hopper, aínda que se distancia dela nos temas que trata, como o voyeurismo. Entre as súas obras máis coñecidas están *Sleepwalker* (1979), que representa a un adolescente nunha piscina, nunha escena de carácter íntimo, e *Bad Boy* (1981), na que un rapaz observa a unha muller espida nunha postura suxestiva na cama, mentres saca a carteira dun bolso.

En 2002, colaborou co Museo Haus Esters en Krefeld (Alemaña), que transformou nunha vivenda, contratando dúas modelos que viviron alí durante uns días coma se fosen unha parella. Este proxecto xerou arredor de 2000 fotografías, procesadas dixitalmente e utilizadas como base para unha serie de pinturas

## Notas 
## Véxase tamén 
### Ligazóns externas 
* Sitio web oficial
Fraude de clics

A **fraude de clics** é un tipo de fraude publicitaria que se produce en Internet na publicidade en liña de pago por clic (PPC). Neste tipo de publicidade, os propietarios dos sitios web que publican os anuncios reciben un pago en función do número de visitantes do sitio que fan clic nos anuncios. A fraude ocorre cando unha persoa, un script automatizado, un programa informático ou un clic automático imita a un usuario lexítimo dun navegador web, facendo clic nun anuncio dese tipo sen ter un interese real no obxectivo da ligazón do anuncio co fin de aumentar os ingresos. A fraude de clics é obxecto dalgunha controversia e un aumento dos litixios debido a que as redes publicitarias son un beneficiario clave da fraude.

O empresario dos medios de comunicación e xornalista John Battelle describe a fraude de clics como a práctica intencionadamente maliciosa e "decididamente de Black hat" dos editores que manipulan a publicidade de busca de pago empregando robots ou traballadores con salarios baixos para facer clic repetidamente nos anuncios dos seus sitios, xerando así diñeiro que o anunciante pagará ao editor e a calquera axente que o anunciante poida estar a usar.

## Notas 
## Véxase tamén 
### Ligazóns externas 
*
Gustavo Puerta

**Gustavo Adolfo Puerta Molano**, nado en La Victoria o 23 de xullo de 2003) é un futbolista colombiano que xoga como centrocampista no Racing de Santander, da Segunda División. É internacional coa selección colombiana.

## Traxectoria 
Comezou a xogar ao fútbol na escola Talentos Gustavo Victoria Deportes de Tuluá e posteriormente pasou polo Supercampeones. En 2021 fichou polo Bogotá, da Categoría Primeira B.

O 31 de xaneiro de 2023 ingresou no Bayer Leverkusen da Bundesliga, que o cedeu ao Nürnberg primeiro e ao Hull City despois.

O 1 de setembro de 2025, o Racing de Santander anunciou a súa fichaxe.

## Notas
Fremont

**Fremont** pode referirse a:

## Xeografía 
### Nos Estados Unidos: 
* Fremont, California
* Fremont Landing, California, tamén coñecida como Fremont, no Condado de Yolo
* Fremont, Carolina do Norte
* Fremont, Illinois
* Fremont, Indiana
* Fremont, Iowa
* Fremont, Michigan
* Fremont, Missouri
* Fremont, Nebraska
* Fremont, Nova Hampshire
* Fremont, Condado de Steuben, Nova York
* Fremont, Condado de Sullivan, Nova York
* Fremont, Ohio
* Fremont, Utah
* Fremont, Virxinia

## Persoas 
* John C. Frémont (1813–1890), explorador e botánico estadounidense

## Outros usos 
* Cultura de Fremont, cultura arqueolóxica nativo americana.
Sistema operativo de disco

O **sistema operativo de disco** (en inglés *Disk Operating System* especificamente, e *disk operating system* xenericamente, máis a miúdo abreviado como **DOS**) refírese ao software do sistema operativo empregado na maioría dos ordenadores que proporciona abstracción e xestión de dispositivos de almacenamento secundarios e da información contida neles (por exemplo, sistemas para organizar ficheiros de todo tipo). Este tipo de software denomínase sistema operativo de disco cando o dispositivo de almacenamento que xestiona ten discos rotatorios (como discos ríxidos ou disquetes).

Nos primeiros tempos da microinformática, o espazo da memoria RAM era bastante limitado, polo que o sistema operativo baseado en disco era unha extensión do sistema operativo. Este compoñente só se cargaba cando era necesario. Se non, o acceso ao disco estaría limitado a operacións de baixo nivel, como ler e escribir en sectores de disco.

Nalgúns casos, o compoñente do *sistema operativo baseado en disco* (ou mesmo o propio sistema operativo) coñecíase como *DOS*. Algúns exemplos son DOS/360 e FreeDOS. Na plataforma compatible con PC, unha familia enteira de sistemas operativos recibiu o nome de DOS.

## Notas 
## Véxase tamén 
### Outros artigos 
* DOS
* Sistema operativo

### Ligazóns externas 
*
Vigna radiata

***Vigna radiata***, coñecida popularmente como ***soia verde***, ou **feixón da China**, é unha especie da familia das fabáceas, cultivada principalmente no sueste asiático (Myanmar, Camboxa, Filipinas, Indonesia, Laos, Malaisia, Tailandia e Vietnam), así como en Bangladesh, a China, a India, Sri Lanka; e en varios países de África; ademais de en rexións de clima tropical e subtropical.

## Descrición 
dereita|miniatura|Xerminación nun lapso de 10 días.
É unha planta anual de porte rapeño, a rentes do chan, ou erecta, se se suxeita a un titor ou se se entrelaza a outra planta. Os talos, de entre 20 a 60 cm, están cubertos de pelos hirsutos de cor castaña. As follas son pecioladas (5 a 21 cm), pinnadas con 3 folíolos ovados de marxes enteiras e ápice agudo ou acuminado. As inflorescencias son acios axilares con 4 (ou até 25) flores de pétalos amarelos, deltoides; os dous superiores connados formando un beizo bífido, o inferior en forma de quilla curvada. O froito é unha pequena vaíña cilíndrica algo pilosa con 8 a 14 sementes duns 2,5 mm.

Tamén se usa o seu amidón para a elaboración do fideo celofán.

### Cultivo 
Cultívase en altitudes de até 1850 msnm en climas de entre 20&nbsp;°C a 30&nbsp;°C de media, con precipitacións anuais de 600 a 1800 mm. Adáptase a solos pobres aínda que se desenvolve mellor en substratos fértiles e soltos (areosos); non tolera os salinos. É bastante resistente á seca e nos lugares de sombra.
Ficheiro:Vigna_radiata_(5001246044).jpg|ligazón=Archivo:Vigna_radiata_(5001246044).jpg|Detalle flor
Ficheiro:Mungbohne_mit_Fruchtstand.jpg|ligazón=Archivo:Mungbohne_mit_Fruchtstand.jpg|Froito
Ficheiro:Mung_beans_(Vigna_radiata).jpg|ligazón=Archivo:Mung_beans_(Vigna_radiata).jpg|Sementes
Ficheiro:YosriTaugeh.jpg|ligazón=Archivo:YosriTaugeh.jpg|Brotes

## Taxonomía 
V. radiata é unha das moitas especies que recentemente se trasladaron do xénero *Phaseolus* a *Vigna*, e aínda é común vela erroneamente citada como *Phaseolus aureus* ou *Phaseolus* *radiatus*.

*Vigna radiata* foi descrita por (L.) R.Wilczek e publicada en *Flore du Congo Belge et du Ruanda-Urundi* 6: 386. 1954.

Etimoloxía:

*Vigna*: nome xenérico en honra do botánico italiano Dominico Vigna, que o descubriu no século&nbsp;XVII.

*Radiata*: epíteto latíno que significa "irradiando".

Variedades:
* *Vigna radiata var. grandiflora* (Prain) Niyomdham
* *Vigna radiata var. setulosa* (Dalzell) Ohwi & Ohashi
* *Vigna radiata var. sublobata* (Roxb.) Verdc.

Sinonimia:

* *Azukia radiata* (L.) Ohwi
* *Phaseolus abyssinicus* Savi
* *Phaseolus aureus* Roxb.
* *Phaseolus aureus* Zuccagni
* *Phaseolus aureus* Wall.
* *Phaseolus chanetii* (H.Lev.) H.Lev.
* *Phaseolus hirtus* Retz.
* *Phaseolus mungo* sensu auct.fl.As.Med.
* *Phaseolus radiatus* L.
* Phaseolus radiatus var. typicus Prain
* *Pueraria chanetii* H.Lev.
* *Rudua aurea* (Roxb.) F.Maek.
* *Rudua aurea* (Roxb.) Maekawa

## Notas 
## Véxase tamén
Manuel Feijóo

**Manuel Feijóo Aragón**, nado en Madrid o 27 de xuño de 1977, é un artista, presentador, conferenciante e guionista español.

## Traxectoria 
Manuel naceu no seo dunha familia de gran tradición dentro do mundo do espectáculo. Por parte de pai é fillo, neto e bisneto de empresarios circenses, a saga dos Feijóo. Por parte de nai pertence á Familia Aragón, famosa saga de artistas cuxo orixe se remonta ao primeiro terzo do século XVIII, en Francia.  

Manuel, fillo de Rita Irasema e neto do pallaso Miliki, aparece por primeira vez ante unha cámara con tan só seis meses de idade no programa *El Gran Circo de RTVE*. Con trece meses de idade fai o seu debut sobre a pista dun circo da man do seu avó. Entre 1986 e 1990 incorpórase sobre os escenarios aos espectáculos musicais do seu avó e a súa nai, interpretando pequenos papeis e "aprendendo o oficio".

No noventa, de novo con Miliki e Rita, intervén de forma esporádica nos programas infantís de televisión *La merienda* (1990), *La Guardaría* (1990) e *Superguay* (1991).

### Comezo profesional 
Debuta profesionalmente como guionista na serie *Menudo es mi padre* (1996, Antena 3). Tras o seu paso pola serie *Más que amigos* (1997, Tele 5) e a serie de animación *Defensor 5* (2000, TVE), incorpórase ao equipo de guión da multipremiada serie *Compañeros* (1998-2002, Antena 3). Alí, ten a oportunidade de debutar como actor, compaxinando así durante máis de 60 capítulos as facetas de guionista e actor da serie simultaneamente. Feijóo interpreta a un adolescente cabal e con aspiracións a prestidixitador, que se integra no colexio Azcona. O actor repetiu personaxe na versión cinematográfica, titulada *No te fallaré* (2001), filme do que é tamén argumentista. Paralelamente ao seu traballo en *Compañeros*, participa como presentador en do concurso *Megalíneas*, sección do programa colector infantil *Megatrix* (2000, Antena 3), ou en especiais en directo da canle Factoría de Ficción, talles como *Así se hace Periodistas* ou *Así se hace Siete Vidas*.

## Notas
El psicópata integrado en la familia, la empresa y la política

***El psicópata integrado en la familia, la empresa y la política*** é un libro de divulgación escrito polo criminólogo e psicólogo español Vicente Garrido Genovés. Publicado pola Editorial Ariel en 2024, a obra preséntase como unha guía práctica para recoñecer, comprender e neutralizar individuos con trazos psicopáticos que non cometen delitos violentos evidentes, pero que producen danos significativos nas relacións persoais, no eido laboral e nas institucións sociais.

## Acollida 
O libro foi presentado como unha obra de psicoloxía práctica e criminolóxica dirixida a lectores interesados en comprender condutas disfuncionais en contextos non criminais tradicionais. Adoita describirse como unha “guía definitiva para detectar e defenderse dos psicópatas que nos rodean”, salientando a presenza destes perfís en situacións cotiás máis que en contornos penitenciarios.

## Notas
ACTG2

A **actina gamma do músculo liso entérico** ou **actina gamma 2** é unha proteína que nos humanos está codificada no xene ***ACTG2*** do cromosoma 2  humano.

As actinas son proteínas conservadas que interveñen en varios tipos de motilidade celular e no mantemento do citoesqueleto. Nos vertebrados identificáronse tres grupos principais de isoformas da actina: alfa, beta e gamma. As actinas alfa atópanse no tecido muscular e son o principal constituínte do aparato contráctil. As actinas beta e gamma coexisten na maioría dos tipos celulares como compoñentes do citoesqueleto, e como mediadores da motilidade cellar interna. A actina gamma 2, codificada por este xene é unha actina do músculo liso atopado en tecidos entéricos.

## Notas 
## Véxase tamén 
### Ligazóns externas 
* 

### Bibliografía 
*
*
*
*
*
*
*
*
*
*
*
*
*
*
*
*
*
A Good Girl's Guide to Murder (serie de televisión)

'''''A Good Girl's Guide to Murder''''' é unha serie de televisión británica de suspense e misterio baseada na novela de 2019 de Holly Jackson, adaptada por Poppy Cogan, dirixida por Dolly Wells, e desenvolvida por Moonage Pictures e a emisora pública alemá ZDFneo para BBC Three. A serie, que consta de seis episodios, abrangue acontecementos do primeiro libro e foi estreada o 1 de xullo de 2024 en BBC iPlayer no Reino Unido, seguida da súa estrea en BBC Three o 10 de xullo. Estreouse internacionalmente en Netflix o 1 de agosto de 2024.

En novembro de 2024, renovouse para unha segunda tempada.

## Sinopse 
Pip Fitz-Amobi (Emma Myers) non está satisfeita coa investigación do asasinato dunha estudante local e toma cartas no asunto, elaborando a súa propia investigación sobre o tema.

## Personaxes 
* Emma Myers como Pippa "Pip" Fitz-Amobi
** Kitty Anderson como Pip de nena
* Zain Iqbal como Ravi Singh
* Asha Banks como Cara Ward
* Raiko Gohara como Zach Chen
* Jude Morgan-Collie como Connor Reynolds
* Yali Topol Margalith como Lauren Gibson
* Yasmin Al-Khudhairi como Naomi Ward 
* Henry Ashton como Max Hastings
* Carla Woodcock como Becca Bell
* Mathew Baynton como Elliot Ward
* Gary Beadle como Victor Amobi
* Anna Maxwell Martin como Leanne Amobi

## Notas
Anos de seca

***Anos de seca*** (en ) é un filme australiano de drama e misterio de 2020 dirixido por Robert Connolly, a partir dun guión de Connolly e Harry Cripps. Baséase no libro homónimo de 2016 de Jane Harper. O filme está protagonizado por Eric Bana, Genevieve O'Reilly, Keir O'Donnell e John Polson. A súa secuela, titulada *Force of Nature: The Dry 2*, estreouse o 8 de febreiro de 2024.

Estreouse en galego en 2025 a través da TVG.

## Personaxes 
*Eric Bana como Aaron Falk
**Joe Klocek como Aaron Falk de mozo
*Genevieve O'Reilly como Gretchen
**Claude Scott-Mitchell como Gretchen de moza
*Keir O'Donnell como Greg Raco
*John Polson como Scott Whitlam
*Bebe Bettencourt como Eleanor "Ellie" Deacon
*Martin Dingle-Wall como Luke Hadler
**Sam Corlett como Luke Hadler de mozo
*Julia Blake como Barb Hadler
*Bruce Spence como Gerry Hadler
*William Zappa como Mal Deacon
*Matt Nable como Grant Dow
**Tommy Nable como Grant Dow de mozo
*James Frecheville como Jamie Sullivan
*Jeremy Lindsay Taylor como Erik Falk
*Miranda Tapsell como Rita Raco
*Daniel Frederiksen como Dr. Leigh
*Eddie Baroo como McMurdo
*Renee Lim como Sandra Whitlam
*Rosanna Lockhart como Karen Hadler
*Audrey Moore como Baby Charlotte Hadler
*Jarvis Mitchell como Billy Hadler

## Notas
Alberto Domínguez

**Alberto Manuel Domínguez Rivas**, coñecido como **Alberto Domínguez** ou simplemente **Alberto**, nado en Santiago de Compostela o 11 de febreiro de 1988, é un futbolista galego que xoga na posición de porteiro. O seu equipo actual é o Coruxo Fútbol Club da Segunda Federación.

## Traxectoria 
Comezou a súa formación nas categorías inferiores do Deportivo da Coruña. Na tempada 2007/2008 foi cedido ao Montañeros Club de Fútbol, equipo no que realizou o seu debut sénior. No verán de 2008 regresou ao Deportivo e foi asignado ao Fabril da Segunda División B. En xuño de 2009 fichou pola Sociedade Deportiva Compostela; tras unha tempada con pouco tempo de xogo, en agosto de 2010 asinou un novo contrato co Coruxo Fútbol Club.

O 3 de xullo de 2012 asinou polo Getafe B. Aínda que foi convocado nalgunhas ocasións para xogar co primeiro equipo, non chegou a debutar. O 18 de xullo de 2013 Alberto pasou a formar parte do Albacete Balompié, tamén na terceira categoría. Tras xogar como suplente de Francisco Dorronsoro, en febreiro de 2014 foi promovido a porteiro titular do equipo. Participou en 18 partidos durante a tempada 2013/14 e contribuíu ao ascenso do club albaceteño á Segunda División tras tres anos de ausencia.

Alberto xogou o seu primeiro partido profesional o 24 de agosto de 2014, sendo titular nunha derrota por 2-3 ante o AD Alcorcón. Debido á chegada de Diego Rivas e varios problemas de lesións, Alberto foi perdendo peso no equipo e finalizou contrato ao remate da tempada 2014/15. O 3 de agosto de 2015 fichou pola SD Ponferradina.

Alberto regresou ao Coruxo en setembro de 2016. Considerado unha "institución no Coruxo" pola súa longa traxectoria no equipo, na tempada 2025/26 segue a xogar como suplente do club vigués na Segunda Federación.

## Notas 
## Véxase tamén 
### Ligazóns externas 
* Alberto en LaPreferente.com